Grunlan metu saka Komunitas Ékonomi Éropa ing taun 1985. Olèhé metu iku sawisé Grunlan, minangka jajahan Dènmark, nganakaké réferèndum metu saka Komunitas Ékonomi Éropa ing taun 1982. Kasilé réferèndum iki, 53% para pamilih péngin metu. Alesan kepéngin metu, ya iku amarga ana konflik karo Komunitas Éropa prakara olèhé Grunlan nangkepi iwak segara. Sawisé iku Prajanjian Grunlan ngrampungi prosès olèhé metu.